Document ID: 31984R3626

Padomes Regula (EEK) Nr. 3626/84
(1984. gada 19. decembris),
ar ko groza Regulu Nr. 11 par diskriminācijas atcelšanu pārvadājumu likmēs un nosacījumos, īstenojot Eiropas Ekonomikas kopienas dibināšanas līguma 79. panta 3. punktu
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un jo īpaši tā 75. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
ņemot vērā Ekonomikas un sociālo lietu komitejas atzinumu [2],
tā kā Padomes Direktīvā 84/647/EEK [3] paredzēts, ka pārvadātāji, kas veic komercpārvadājumus, un pārvadātāji, kuri veic pašpārvadājumus, var izmantot izīrētus transportlīdzekļus;
tā kā definīcijā, ar kuru Regulas Nr. 11 [4] 9. pantā ir noteikts, kas ir kravu pašpārvadājumi ar autotransportu, nav iekļauta īrētu transportlīdzekļu lietošana; tā kā tāpēc jāgroza minētā regula,
IR PIEŅĒMUSI ŠO REGULU.
1. pants
"- kravas jāpārvadā ar transportlīdzekļiem, kas ir uzņēmuma īpašumā vai ko tas ieguvis uz nomaksu vai noīrējis, ja pēdējā gadījumā tie atbilst Direktīvas 84/647/EEK [5] 2. panta nosacījumiem."
2. pants
Šī regula stājas spēkā 1986. gada 1. jūlijā.
Šī regula uzliek saistības kopumā un ir tieši piemērojama visās dalībvalstīs.
Briselē, 1984. gada 19. decembrī

Labels: 3
8
11